ਅਯੁੱਧਿਆ 'ਚ ਰਾਮ ਮੰਦਿਰ ਉਸਾਰੀ ਦਾ ਮੁੱਦਾ 'ਠੰਢੇ ਬਸਤੇ' ਵਿੱਚ ਕਿਉਂ\nਹਾਲਾਂਕਿ ਵਿਸ਼ਵ ਹਿੰਦੂ ਪਰਿਸ਼ਦ ਦੇ ਕੌਮਾਂਤਰੀ ਜਨਰਲ ਸਕੱਤਰ ਸੁਰੇਂਦਰ ਜੈਨ ਵਾਰੀ-ਵਾਰੀ ਇਸ ਗੱਲ 'ਤੇ ਜ਼ੋਰ ਦਿੰਦੇ ਰਹੇ ਕਿ 'ਅੰਦੋਲਨ ਮੁਅੱਤਲ ਨਹੀਂ ਹੋਇਆ' ਸਗੋਂ ਇਸ ਨੂੰ ਸਿਰਫ਼ ਅਗਲੇ ਚਾਰ ਮਹੀਨੇ ਨਾ ਕਰਨ ਦਾ ਫੈਸਲਾ ਲਿਆ ਗਿਆ ਹੈ ਤਾਂ ਕਿ ਇਸ ਦਾ ਸਿਆਸੀਕਰਨ ਨਾ ਹੋ ਸਕੇ।

ਨਾਲ ਹੀ ਪਰਿਸ਼ਦ ਦਾ ਮੰਨਣਾ ਹੈ ਕਿ 'ਸੈਕੁਲਰ ਬਿਰਾਦਰੀ ਨੂੰ ਇਸ ਪਵਿੱਤਰ ਅੰਦੋਲਨ ਨੂੰ ਸਿਆਸੀ ਦਲਦਲ ਵਿੱਚ ਘਸੀਟਣ ਦਾ ਮੌਕਾ' ਨਾ ਮਿਲੇ ਇਸ ਲਈ ਉਹ ਇਸ ਨੂੰ ਮੁਅੱਤਲ ਕਰ ਰਹੇ ਹਨ। ਇਸ ਗੱਲ ਦਾ ਜ਼ਿਕਰ ਕੁੰਭ ਧਰਮ ਸੰਸਦ ਵਿੱਚ ਰਾਮ ਜਨਮਭੂਮੀ 'ਤੇ ਇੱਕ ਫਰਵਰੀ ਨੂੰ ਪਾਸ ਹੋਏ ਮਤੇ ਵਿੱਚ ਵੀ ਹੈ।

ਪਰ ਕੁੰਭ ਵਿੱਚ ਹੋਰ ਵੀ ਕਾਫ਼ੀ ਕੁਝ ਹੋਇਆ- 13 ਅਖਾੜਿਆਂ ਨੂੰ ਮਿਲਾ ਕੇ ਬਣੇ ਅਖਾੜਾ ਪਰਿਸ਼ਦ ਨੇ ਵੀਐਚਪੀ ਦੀ ਧਰਮ ਸੰਸਦ ਦਾ ਵਿਰੋਧ ਕਰਨ ਦਾ ਫੈਸਲਾ ਕੀਤਾ।

ਇਹ ਵੀ ਪੜ੍ਹੋ:

ਅਖਾੜਾ ਪਰਿਸ਼ਦ ਦੇ ਮੁਖੀ ਆਚਾਰਿਆ ਨਰਿੰਦਰ ਗਿਰੀ ਨੇ ਨਾ ਸਿਰਫ਼ ਰਾਮ ਮੰਦਿਰ ਮਾਮਲੇ ਵਿੱਚ ਵੀਐਚਪੀ ਦੀ ਭੂਮੀਕਾ 'ਤੇ ਸਵਾਲ ਚੁੱਕੇ ਸਗੋਂ ਕੇਂਦਰ ਸਰਕਾਰ ਦੇ ਉਸ ਕਦਮ ਦਾ ਵੀ ਵਿਰੋਧ ਕੀਤਾ ਜਿਸ ਵਿੱਚ ਗੈਰ-ਵਿਵਾਦਿਤ ਭੂਮੀ ਨੂੰ ਟ੍ਰਸਟ ਨੂੰ ਸੌਂਪਣ ਦੀ ਗੱਲ ਕਹੀ ਗਈ ਹੈ। ਟ੍ਰਸਟ ਵੀਐਚਪੀ ਦੇ ਅਧੀਨ ਹੈ। 

ਰਾਮ ਮੰਦਿਰ ਦਾ ਸਿਆਸੀ ਫਾਇਦਾ

ਅੰਗਰੇਜ਼ੀ ਅਖ਼ਬਾਰ ਟਾਈਮਜ਼ ਆਫ਼ ਇੰਡੀਆ ਦੀ ਰਿਪੋਰਟ ਮੁਤਾਬਕ ਨਰਿੰਦਰ ਗਿਰੀ ਨੇ ਕਿਹਾ, "ਕੇਂਦਰ ਸਰਕਾਰ ਚਾਰ ਸਾਲਾਂ ਤੱਕ ਚੁੱਪ ਬੈਠੀ ਰਹੀ ਅਤੇ ਹੁਣ ਉਨ੍ਹਾਂ ਨੇ ਸੁਪਰੀਮ ਕੋਰਟ ਵਿੱਚ ਅਰਜ਼ੀ ਪਾਈ ਅਤੇ ਇਲਜ਼ਾਮ ਲਾਇਆ ਕਿ ਰਾਮ ਮੰਦਿਰ ਦੀ ਵਰਤੋਂ ਸਿਆਸੀ ਫਾਇਦੇ ਲਈ ਕੀਤੀ ਜਾ ਰਹੀ ਹੈ।"

'ਅਯੁੱਧਿਆ ਦਿ ਡਾਰਕ ਨਾਈਟ' ਨਾਮ ਦੀ ਕਿਤਾਬ ਦੇ ਸਹਿ-ਲੇਖਕ ਅਤੇ ਸੀਨੀਅਰ ਪੱਤਰਕਾਰ ਧੀਰੇਂਦਰ ਝਾ ਕਹਿੰਦੇ ਹਨ, "ਰਾਮ ਮੰਦਿਰ ਉਸਾਰੀ ਵਿੱਚ ਰੁਕਾਵਟ ਨੂੰ ਖ਼ਤਮ ਕਰਨ ਦੇ ਨਾਮ 'ਤੇ ਆਰਐਸਐਸ ਅਤੇ ਵੀਐਚਪੀ ਨੇ ਜਦੋਂ ਕਾਨੂੰਨ ਦੀ ਮੰਗ ਸ਼ੁਰੂ ਕੀਤੀ ਸੀ ਤਾਂ ਉਨ੍ਹਾਂ ਨੂੰ ਇਹ ਅੰਦਾਜ਼ਾ ਨਹੀਂ ਸੀ ਕਿ ਪਾਸਾ ਉਲਟਾ ਪੈ ਜਾਵੇਗਾ।" 

ਆਰਐਸਐਸ ਮੁਖੀ ਮੋਹਨ ਭਾਗਵਤ ਪਿਛਲੇ ਦਿਨੀਂ ਅਦਾਲਤ ਵਿੱਚ ਹੋ ਰਹੀ ਦੇਰ ਕਾਰਨ ਹਿੰਦੂਆਂ ਦਾ ਧੀਰਜ ਖ਼ਤਮ ਹੋਣ ਅਤੇ ਜਲਦੀ ਤੋਂ ਜਲਦੀ ਰਾਮ ਮੰਦਿਰ ਉਸਾਰੀ ਲਈ ਵਿਧੇਅਕ ਜਾਂ ਕਾਨੂੰਨ ਲਿਆਉਣ ਦੀ ਮੰਗ ਕਰਦੇ ਰਹੇ ਹਨ।

ਮੰਦਿਰ ਉਸਾਰੀ ਕਰੇਗੀ ਭਾਜਪਾ?

ਵੀਐਚਪੀ ਨੇ ਰਾਮ ਮੰਦਿਰ ਨੂੰ ਲੈ ਕੇ ਪਿਛਲੇ ਸਾਲ ਤੋਂ ਯੋਜਨਾਬੱਧ ਤਰੀਕੇ ਨਾਲ ਪ੍ਰੋਗਰਾਮ ਕੀਤਾ ਹੈ।

ਪਰ ਕਈ ਵਰਗਾਂ ਤੋਂ ਇਹ ਸਵਾਲ ਵੀ ਉੱਠ ਰਹੇ ਹਨ ਕਿ ਭਾਜਪਾ ਪੂਰਨ ਬਹੁਮਤ ਨਾਲ ਸਰਕਾਰ ਵਿੱਚ ਆਉਣ 'ਤੇ ਮੰਦਿਰ ਉਸਾਰੀ ਦਾ ਵਾਅਦਾ ਕਰਦੀ ਰਹੀ ਹੈ ਪਰ ਚਾਰ ਸਾਲਾਂ ਵਿੱਚ ਇਸ ਨੂੰ ਲੈ ਕੇ ਕੋਈ ਵੱਡਾ ਕਦਮ ਹੁਣ ਤੱਕ ਕਿਉਂ ਨਹੀਂ ਚੁੱਕਿਆ ਗਿਆ।

ਧੀਰੇਂਦਰ ਝਾ ਕਹਿੰਦੇ ਹਨ, "ਆਰਐਸਐਸ ਅਤੇ ਵੀਐਚਪੀ ਹੁਣ ਇਹ ਸੋਚ ਰਹੀ ਹੈ ਕਿ ਰਾਮ ਮੰਦਿਰ ਮਾਮਲੇ ਨੂੰ ਭੁਨਾਉਣਾ ਤਾਂ ਮੁਸ਼ਕਿਲ ਨਜ਼ਰ ਆ ਰਿਹਾ ਹੈ ਤਾਂ ਘੱਟੋ-ਘੱਟ ਭਾਜਪਾ ਨੂੰ ਨੁਕਸਾਨ ਤੋਂ ਬਚਾਅ ਲਿਆ ਜਾਵੇ ਅਤੇ ਇਸੇ ਰਣਨੀਤੀ ਦੇ ਤਹਿਤ ਅੱਗੇ ਵਧਾ ਕੇ ਕਦਮ ਪਿੱਛੇ ਖਿੱਚਿਆ ਗਿਆ ਹੈ।"

ਸੰਘ...\n\ntl;dr:
ਪਿਛਲੇ ਕੁਝ ਮਹੀਨਿਆਂ ਤੋਂ ਮੂਲ ਸੰਗਠਨ ਆਰਐਸਐਸ ਦੇ ਸੁਰ ਵਿੱਚ ਸੁਰ ਮਿਲਾ ਕੇ ਰਾਮ ਮੰਦਿਰ ਦੀ ਉਸਾਰੀ ਲਈ ਕਾਨੂੰਨ ਦੀ ਮੰਗ ਕਰ ਰਹੇ ਅਤੇ ਇਸ ਦੀ ਹਿਮਾਇਤ ਵਿੱਚ ਧਰਮ-ਸਭਾਵਾਂ ਕਰ ਰਹੀ ਵਿਸ਼ਵ ਹਿੰਦੂ ਪਰਿਸ਼ਦ ਨੇ ਰਾਮ ਮੰਦਿਰ ਅੰਦੋਲਨ ਨੂੰ ਲੋਕ ਸਭਾ ਚੋਣਾਂ ਤੱਕ ਮੁਅੱਤਲ ਕਰਨ ਦਾ ਐਲਾਨ ਕੀਤਾ ਹੈ।